Рамил Шарапов: "Авылларда иң күп концерт куючы артист миндер инде ул"

	Рамил Шарапов Казанда тәүге тапкыр узачак концертына әзерләнә. Еллар белән җыелган иҗади "багажы", тәҗрибә белән сыналган, тамашачы мәхәббәтен яулаган юморлы чыгышлары, шаярту-мәзәкләре, җырлары әлеге концерт программасында тупланган. Яшьләр арасында "Мазда" кушаматы белән танылган, өлкәннәр күңеленә дә юл тапкан, олысын-кечесен дә авызына каратып тотучы мәзәкче, театр актёры Рамил Шарапов Татарстан районнарын, авылларын гөрләткәннән соң Казанга килә. 8нче апрельдә ул казанлыларны Ленин исемендәге мәдәният сараенда көтеп кала.	 Иҗат командасында алты бөртек алар. Рамил Шарапов, юморист Рәзилә Динмөхәммәтова, Рамилнең “Кил утыр яныма” дигән җырына клипта төшкән, ике ел “Мунча ташы” эстрада театрында эшләгән артист. Башкорстан кызы – Ирина Арсланова, җырчы, юмористка. Баянчы, җырчы Алмаз Рәхимов, Рамил үзе аны “кофе три в одном” дип йөртә икән. “Татар моңы” конкурсы лауреаты, уникаль шәхес Рафаэль Якупов. Тавыш операторы – Раил Сафин. 
	---	
Матбугат.ру

	№ --- | 19.02.2020	


